འབྱུང་རྩིས་ཨུཏྤལ་སྔོན་པོ་ཞེས་པའི་མཉེན་ཆས་ཀྱི་སྐོར་ནི།རྩིས་ཀྱི་རིག་གནས་ཡོད་པའི་ཡུལ་ལུང་མང་པོ་ཞིག་གིས་དུས་རབས་ཀྱི་འགྲོས་དང་མཐུན་པའི་མཉེན་ཆས་འདྲ་མིན་བཟོས་ནས་སྤྱི་ཚོགས་ལ་ཞབས་ཞུ་སྒྲུབ་བཞིན་ཡོད་ནའང་།བོད་ལ་མཚོན་ན་བོད་ཡིག་གི་ལམ་ནས་སྤྱི་ཚོགས་ཀྱི་དགོས་མཁོ་སྐོང་བའི་འབྱུང་རྩིས་ཀྱི་མཉེན་ཆས་ཤིག་མེད་པར་བརྟེན།འདི་ག་ཞིབ་འཇུག་ཁང་དང་།ཀཿཐོག་དགེ་རྩེ་སྐུ་ཕྲེང་བཞི་པ་བསྟན་པ་རྒྱལ་མཚན་རིན་པོ་ཆེ་མཉམ་འབྲེལ་གྱིས།ལོ་ཤས་རིང་དཀའ་བ་ཁྱད་བསད་ཀྱིས་ཞིབ་འཇུག་དང་གསར་གཏོད་བྱས་པའི་འབྱུང་རྩིས་ཨུཏྤལ་སྔོན་པོ་ཞེས་པའི་མཉེན་ཆས་འདི་ཉིད་སྤྱི་ཚོགས་ཁྲོད་རིན་མེད་དུ་འགྲེམ་སྤེལ་གྱི་མཛད་སྒོ་སྟབས་བདེ་ཞིག་གནས་མཆོག་རྡོ་རྗེ་གདན་དུ་ཕྱི་ལོ་༢༠༡༨ཟླ་༡པོའི་ཚེས་༧ཉིན་དབུ་འབྱེད་གནང་རྒྱུ་ལགས་ན།གནས་མཆོག་རྡོ་རྗེ་གདན་དུ་ཕེབས་པའི་སྨོན་ལམ་ཚིག་མཛོད་ཆེན་མོའི་འབྲེལ་ཡོད་རྩོམ་སྒྲིག་པ་རྣམས་ཉིན་དེའི་མཛད་སྒོའི་སྐུ་མགྲོན་དུ་ཕེབས་གནང་ཡོང་བ་ཞུ་རྒྱུ་དང་།དམིགས་བསལ་རྩིས་ལ་ཐུགས་སྣང་ཡོད་མཁན་རྣམས་ཟུར་ཞུགས་གནང་ཆོག་པ་བཅས།